সমাজের মধ্যে অনৈক্য, অন্যায়, অবিচার, রক্তপাত ইত্যাদি যখন চরম আকারে বৃদ্ধি পায় তখন সমাজ ধ্বংসের প্রহর গুনতে থাকে। বর্তমান বিশ্ব সেইরকমই এক ধ্বংসযজ্ঞের প্রহর গুনছে। সমাজে বসবাসকৃত প্রতিটি মানুষ যারা ঐ সমাজেরই অংশ তারাও এই ধ্বংসের হাত থেকে রেহাই পাবে না। কিন্তু বর্তমানে সমাজের দিকে তাকালে দেখা যায় মানুষের মধ্যে এই সংকট নিয়ে কোন চিন্তুাই নেই। তারা এখনও আত্মকেন্দ্রিক হয়ে রয়েছে এবং স্বার্থপরের মতো নিজেদের আখের গুছানো নিয়ে ব্যস্ত। আমাদের দেশের মানুষগুলিও নিজেদের দেশ ও জাতির কথা ভুলে স্বার্থপরের ন্যায় আচরণ করছে। ধর্মের ভিত্তিতে, রাজনৈতিক কারণে নিজেদের মধ্যে বিভক্তির সৃষ্টি করছে। কিন্তু তাদের প্রত্যেকের জন্য এখন ঐক্যবদ্ধ হওয়া অত্যান্ত জরুরী। আসন্ন সংকট থেকে মুক্তির জন্য ঐক্যের কোন বিকল্প নেই।